ইমাম আব্দুল মুকিত বলেন, বাল্যবিবাহের কারণে বেশিরভাগ সংসারেই এখন অশান্তি লক্ষ করা যাচ্ছে এই গ্রামে। স্বামী-স্ত্রী দুজনেই অপ্রপ্ত বয়সে বিয়ে করার ফলে তারা কেউ কাউকে বুঝতে পারেনা বা বুঝার চেষ্টাও করেনা। অল্প বয়সে সন্তান নেওয়ার ফলে শারিরীক ও মানসিক ভাবে নিস্তেজ হয়ে পরে মা। তখন দেখা যায় স্বামী-স্ত্রী দুজনের মধ্যেই যৌন শক্তি খুব একটা থাকেনা। ফলে একে অপরের প্রতি ভালোবাসা, আকর্ষণ বা সম্মান হারিয়ে ফেলে। এর ফলে তাদের মধ্যে হাতাহাতিও হয়। অনেক স্বামী-স্ত্রীই ঝগড়া-ঝাটি করে আমার কাছে বিচার নিয়ে আসে। লক্ষ করা যায়, যারা এমন কান্ড করে আমার কাছে বিচার নিয়ে আসে তাদের অধিকাংশেরই অপ্রাপ্ত বয়সে বিয়ে হয়েছে। একারণে মা-বাবা ও সন্তানেরা সবসময় বিভিন্ন অসুখে ভোগে। তাছাড়া এখানকার শিশুদের শারিরীক গঠনও ঠিকভাবে গরে উঠেনা। জানালেন মুকিত।